EkBass/fiwiki-20250220-pages-articles huggingface dataset:
Tahmela

Tahmela on Tampereella sijaitseva kaupunginosa. Se sijaitsee Ylä-Pispalan ja Pyynikin välissä Pyhäjärven rannalla. Tahmelassa on Varalan urheiluopisto. Tahmelan rannassa on vuokrapalstaviljelypalstoja. Kurpitsaliike ry perustettiin vuonna 1998 puolustamaan palstaviljelyn jatkumista Tahmelassa. Tahmelassa sijaitsee suuri, 1960-luvulle saakka erittäin kirkasvetinen lähde, josta yli 600 taloutta Pispalan ja Tahmelan alueella sai juomavetensä. Veden jakelusta vastasi vuoteen 1961 saakka toiminut osuuskunta. Maija Louhivaara: Tampereen kadunnimet, s. 221. Tampereen museoiden julkaisuja 51, 1999, Tampere. Tahmelassa sijaitsee lähteen lisäksi kulttuurikeskus Hirvitalo. Tahmela on saanut nimensä alueella sijainneen samannimisen, vuoden 1870 tienoilla rakennetun torpan mukaan. Torppa sijaitsi nykyisen Selininkadun varrella. Louhivaara 1999, s. 226. Tahmela siirrettiin Pohjois-Pirkkalan kunnasta Tampereen kaupunkiin vuoden 1937 alussa. Siihen saakka se oli ollut osa Pispalan taajaväkistä yhdyskuntaa. Tahmelan asemakaava vahvistettiin vuonna 1945 yhtä aikaa Pispalan asemakaavan kanssa. Louhivaara, s. 218–219. Runoilija Yrjö Jylhä asui nuoruudessaan Tahmelassa ja hänen mukaansa on nimetty yksi kaupunginosan kaduista. Louhivaara, s. 228. Tahmelan viertotien entinen nimi vuosina 1945–1978 oli Valtakunnantie ja sen jälkeen vuoteen 1996 Tahmelan valtatie. Nimet viittaavat toisaalta "Vuorenmaan valtakuntana" tunnettuun taloryhmään, toisaalta siihen, että katu oli tarkoitus rakentaa Pispalan pohjoispuolitse kulkevan Paasikiventien tavoin valtatieluokkaiseksi alittamalla Pyynikinharju tunnelissa. Louhivaara 1999, s. 225–226. Vallikadun tienoilla sijaitsee jäänteitä Venäjän armeijan ensimmäisen maailmansodan aikana rakennuttamista linnoitteista, jotka ulottuivat Tahmelasta Pispalanharjulle. Louhivaara, s. 227. Hopankadun nimi juontuu lähistöllä olleesta, vuonna 1908 rakennetusta ja 1980-luvun lopulla puretusta hyppyrimäestä. Louhivaara, s. 221. Lähellä Varalan urheiluopistoa sijaitsee Ansionkallion asutusalue. Nimen kerrotaan syntyneen siten, että alueen omistanut kunnallisneuvos Otto Thuneberg ryhtyi myymään sieltä 1900-luvun vaihteessa tontteja "ei armosta, vaan ansiosta" vastapainona hieman aiemmin syntyneelle Armonkallion kaupunginosalle. Louhivaara, s. 219. == Lähteet == == Aiheesta muualla == * Pispalalla on 30 vuotta vanha vesijohtolaitos. Tahmelan lähteen radioaktiivisella luonnonvedellä se tyydyttää n. 8000 asukkaan vedentarpeen, Aamulehti, 13.03.1937, nro 70, s. 5, Kansalliskirjaston digitaaliset aineistot *
Wolfsbane

Wolfsbane on brittiläinen heavy metal -yhtye, jonka perusti kitaristi Jason Edwards vuonna 1984. Vokalisti Blaze Bayley liittyi yhtyeeseen samana vuonna. ==Historia== Wolfsbane perustettiin vuonna 1984. Kokoonpanossa soittivat Blaze Bayley, Jason Edwards, Jeff Hateley ja Steve "Danger" Ellet. Steve sai lempinimensä, koska hän piti vaarallisista tilanteista ja elokuvista ja oli joutunut kerran tilanteeseen pienenä, kun isä uhkasi lyödä häntä. Wolfsbane julkaisi demot Wolfsbane ja Dancin' Dirty. Nimikkodemo julkaistiin vuonna 1985 ja Dancin' Dirty 1987. Vuonna 1988 yhtye solmi levytyssopimuksen Def Americanin kanssa. Yhteistyö päättyi kuitenkin vuonna 1991, jonka jälkeen yhtye siirtyi Bronzelle. Yhtyeen esikoisalbumi, Live Fast, Die Fast julkaistiin vuonna 1989. Kakkosalbumi, All Hell's Breaking Loose Down at Little Kahty's Place julkaistiin vuonna 1990, jonka jälkeen yhtye julkaisi Down Fall the Good Guys albumin. Sen jälkeen yhtye on julkaissut kokoelmia ja yhden studiolevyn, Wolfsbane (albumi)n vuonna 1994. Yhtye on esiintynyt lopetuksensa jälkeen kerran, 9. syyskuuta 2007 kotikaupungissaan Tamworthissa. Wolfsbane perustettiin virallisesti uudelleen vuonna 2010 vanhalla kokoonpanolla (Blaze Bayley, Jason Edwards, Jeff Hateley ja Steve "Danger" Ellet. Samana vuonna he julkaisivat kokoelma-albuminsa The Best of Wolfsbane. Yhtye on vuodesta 2010 alkaen tehnyt kiertueita ja vuonna 2011 Maaliskuussa ilmoittivat aloittavansa EP:n tekemisen. EP sisältää ensimmäisen uuden kappaleen Wolfsbanelta sitten vuoden 1994. Yhtye julkaisi uuden Wolfsbane-albumin Wolfsbane Save the Worldin 20. lokakuuta 2011. Se on ostettavissa Wolfsbanen kotisivuilta ja tammikuusta 2012 lähtien iTunesista ja useimmista musiikkikaupoista. ==Kokoonpano== * Blaze Bayley - laulu * Jason Edwards - kitara * Jeff Hateley - bassokitara * Steve "Danger" Ellett - rummut ==Diskografia== ===Studioalbumit=== *Live Fast, Die Fast (1989) *All Hell's Breaking Loose Down at Little Kahty's Place (1990) *Down Fall the Good Guys (1991) *Wolfsbane (albumi) (1994) *Wolfsbane Save the World (2012)'' *Genius (2022) ===Demot=== *Wolfsbane (demo) (1985) *Dancin' Dirty (1987) *Wasted but Dangerous (1988) ===Kokoelmat=== *Massive Noise Injection (1993) *Lifestyles of the Broke and Obscure (2001) *Howling Mad Shitheads (The Best of Wolfsbane) (2009) ===Livealbumit=== * Massive Noise Injection (1993) * The Lost Tapes: A Secret History (2012) * Go Loco At The Asylum (2018) ===EP:t=== * All Hell's Breaking Loose Down at Little Kathy Wilson's Place (1990) * Everything Else (1994) * Did It For the Money (2011) * Rock! (2015) Luokka:Brittiläiset metalliyhtyeet
Storm Hawks

Storm Hawks on Asaph Fipken luoma kanadalainen moninkertainen Leo-palkittu tietokoneanimaatiosarja, jota esitettiin ensi kerran Yhdysvalloissa 25. toukokuuta 2007 ja Kanadassa syyskuussa 2007. Suomessa sarjaa on esitetty vuodesta 2007 lähtien maksullisella Cartoon Networkilla. ==Juoni== Storm Hawks sarja sijoittuu kuvitteelliseen Atmos-nimiseen maailmaan, joka koostuu lähestulkoon pelkästään suurista vuorista. Maaston vuoksi matkustaminen on riippuvaista lentämisestä ja maailman teknologia perustuu pitkälti useisiin energiaa tuottaviin kristalleihin. Atmosia vartijoivat Sky Knightsit, jotka ovat ryhmä moottoripyörän tyylisillä lentävillä kulkuneuvoilla liikkuvia sotureita. Sarja keskittyy viiteen nuoreen henkilöön ja heidän apulaiseensa Radarriin, jotka epäilysten ja ikäongelmien jälkeen päätyvät Sky Knightseiksi. Atmosia on samaan aikaan uhkaamassa yliherra Master Cyclonis, jolla on apunaan entinen Sky Knights -jäsen Dark Ace, hänen siskonsa Ravess sekä piikkinuijaa aseenaan käyttävä Snipe. Myöhemmin Storm Hawks -ryhmä pyrkii pelastamaan Atmosia sekalaisilta vihollisilta, jotka yrittävät tuhota ja vallata Atmosia keinolla millä hyvänsä. ==Hahmot== Storm Hawks ryhmään kuuluvat seuraavat hahmot: *Aerrow: Ryhmänsä johtaja, joka 14-vuotiaaksi hyvin aikuismainen, uhkarohkea ja lahjakas Sky Knight. *Radarr: Aerrowin lähin ystävä ja apulaislentäjä, joka on jäniksen ja makin risteytyksen kaltainen eläin. Se inhoaa lemmikiksi kutsumista. *Finn: Hieman pelokas, mutta vitsaileva tunari Finn on tarkka-ampuja, joka yhdessä Junkon kanssa joutuu usein ongelmien keskelle. Hänen luonteensa on sekoitus surffaajan ja skeittaajan stereotypioista. *Junko: Isokokoinen mutta mukava Junko on lajiltaan Wallop, joka muistuttaa sarvikuonoa. Hänellä on vihreät hiukset ja harmaat silmät. Junko on ryhmänsä lihakset ja toimii aluksessa useimmiten mekaanikkona. *Piper: Ryhmän ainut naisjäsen, joka on vastuussa suunnistamisesta, taktiikoista ja kristalleista. Hänellä on myös erittäin hyvät taistelutaidot, lisäksi Piper tietää lähes kaiken Atmosista, kuin kukaan muu Sky Knightseista tai sen asukkaista. *Stork: Aerrowin aluksen lentäjä ja erilaisten vempainten erikoismies, joka on erittäin vainoharhainen. ==Äänirooleissa== ==Lähteet== * Storm Hawks TV.comissa Luokka:Kanadalaiset televisiosarjat Luokka:2000-vuosikymmenen piirrossarjat Luokka:Tietokoneanimaatiosarjat Luokka:YTV:n televisio-ohjelmat
Suhteet sekaisin

Suhteet sekaisin on Peter Chelsomin ohjaama yhdysvaltalainen elokuva vuodelta 2001. Sen pääosia näyttelevät Warren Beatty ja Diane Keaton. Romanttisessa komediassa Beatty esittää newyorkilaista arkkitehtia Porter Stoddardia ja Keaton hänen vaimoaan. Elokuvan kaupallinen menestys oli varsin kehno: sen tuotantobudjetti oli noin 105 miljoonaa dollaria ja elokuva tuotti maailmanlaajuisesti lipputuloina hieman yli 10 miljoonaa.https://www.the- numbers.com/movie/Town-and-Country#tab=summary == Näyttelijät == == Lähteet == Luokka:Vuoden 2001 yhdysvaltalaiset elokuvat Luokka:Peter Chelsomin ohjaamat elokuvat Luokka:Yhdysvaltalaiset romanttiset komediat
Shakin maailmanmestaruusottelu 2008

puolustava mestari haastaja Viswanathan Anand Vladimir Kramnik 6½ 4½ s. 11. joulukuuta 1969 38 vuotta s. 25. kesäkuuta 1975 33 vuotta Shakin maailmanmestaruusturnauksen 2007 voittaja Shakin maailmanmestaruusottelun 2006 voittaja Elo-luku: 2783 (maailmanlistan 5.) Elo- luku: 2772 (maailmanlistan 6.) ← 2007 2010 → Shakin maailmanmestaruusottelu 2008 pelattiin hallitsevan mestarin, Viswanathan Anandin, ja haastajan, Vladimir Kramnikin, välillä. Anand voitti ottelun pistein 6½-4½. Ottelu pelattiin Bonnissa, Saksassa 14. lokakuuta – 29. lokakuuta 2008. Ottelu käsitti yksitoista peliä, jotka pelattiin klassisella ajanotolla. Mikäli ratkaisua ei olisi syntynyt kahdentoista pelin jälkeen, ottelua olisi jatkettu tiebreak-peleillä. Voittopotin kokonaissumma, joka jaettiin puoliksi pelaajien kesken, oli 1,5 miljoonaa euroa. Ottelun pääsponsorit olivat Evonik Industries ja Gazprom. Kramnikin avustajina toimivat Sergei Rublevski, Laurent Fressinet ja Péter Lékó. Anandin joukkueessa avustivat Peter Heine Nielsen, Rustam Kasymdžanov ja Radoslaw Wojtaszek. ==Aikataulu ja tulokset== Peli Päiväys Valkea Musta Tulos Tilanne Lähde 1 14. lokakuuta Kramnik Anand ½–½ ½–½ 2 15. lokakuuta Anand Kramnik ½–½ 1–1 3 17. lokakuuta Kramnik Anand 0–1 Anand johti 2–1 4 18. lokakuuta Anand Kramnik ½–½ Anand johti 2½–1½ 5 20. lokakuuta Kramnik Anand 0–1 Anand johti 3½–1½ 6 21. lokakuuta Anand Kramnik 1–0 Anand johti 4½–1½ 7 23. lokakuuta Anand Kramnik ½–½ Anand johti 5–2 8 24. lokakuuta Kramnik Anand ½–½ Anand johti 5½–2½ 9 26. lokakuuta Anand Kramnik ½–½ Anand johti 6–3 10 27. lokakuuta Kramnik Anand 1–0 Anand johti 6–4 11 29. lokakuuta Anand Kramnik ½–½ Anand voitti 6½–4½ 12 31. lokakuuta Ei tarvittu Tiebreak 2. marraskuuta ==Katso myös== * Luettelo Anandin ja Kramnikin shakkipeleistä ==Lähteet== ==Aiheesta muualla== *Ottelun virallinen sivusto *FoidosChess - ottelun virallinen seuranta verkossa (maksullinen) Luokka:Shakin maailmanmestaruusottelut Luokka:Vuoden 2008 urheilu Maailmanmestaruus 2008 Luokka:Bonnin urheilu
David Baramidze

David Baramidze (s. 27. syyskuuta 1988) https://ratings.fide.com/profile/4667719 on Tbilisissä, Georgiassa syntynyt, vuodesta 1992 Saksassa asunut shakinpelaaja. Hänelle myönnettiin shakin suurmestarin arvo vuonna 2004, jolloin hän myös sijoittui toiseksi nuorten maailmanmestaruuskilpailuissa. == Lähteet == Luokka:Shakin suurmestarit Luokka:Saksalaiset shakinpelaajat Luokka:Vuonna 1988 syntyneet Luokka:Elävät henkilöt
Dustin Nguyen

Dustin Nguyen (s. Nguyễn Xuân Trí; 17. syyskuuta 1962) on Yhdysvalloissa uransa luonut näyttelijä. Hän syntyi Vietnamissa, jossa hän asui vuoteen 1975. Nguyen on esiintynyt muun muassa elokuvassa Little Fish (2005). Nguyenin puoliso Angela halvaantui vuonna 2001 samassa liikenneonnettomuudessa, joka vaati näyttelijä Thuy Trangin hengen. == Aiheesta muualla == * Luokka:Yhdysvaltalaiset näyttelijät Luokka:Vietnamilaiset näyttelijät Luokka:Amerikanvietnamilaiset Luokka:Vuonna 1962 syntyneet Luokka:Elävät henkilöt
Rowan Woods

Rowan Woods (s. 1959) on australialainen näyttelijä ja elokuvaohjaaja, jonka töiden joukossa ovat The Boys (1998) ja Little Fish (2005). The Boys toi hänelle Australian elokuvainstituutin palkinnon; lisäksi hän pääsi ehdolle Berliinin elokuvajuhlien Kultaisen karhun saajaksi. == Aiheesta muualla == * Luokka:Australialaiset näyttelijät Luokka:Australialaiset elokuvaohjaajat Luokka:Vuonna 1959 syntyneet Luokka:Elävät henkilöt
Kuusankosken Kumu

Kuusankosken Kumu on suomalainen jalkapalloseura joka pelaa kaudella 2024 itäisessä Miesten nelosessa. == Nykyinen joukkue == Päivitetty 7.3.2024 == Entisiä pelaajia == * Sami Hyypiä * Derek Fazackerley * Janne Lindberg * Reijo Vuorinen * Toni Huttunen * Mika Ikävalko * Markku Palmroos * Mika Hernesniemi == Historia == Seura perustettiin Kuusankoskella vuonna 1964 ja ajautui konkurssiin 1992. Kumu nousi Harri Kampmanin johdolla sensaatiomaisesti kahdessa kaudessa suoraan 2. divisioonasta silloiseen Futisliigaan kaudeksi 1990. Kumun ainoaksi jäänyt pääsarjakausi oli pettymys; joukkue teki 22 ottelun kaudella kyseenalaisen ennätyksen voittaen ainoastaan yhden ottelun OTP:ta vastaan. Veikkausliiga 1990 Veikkausliiga Hall of Fame. Viitattu 18.5.2008. Kahden 1. divisioonassa pelatun kauden jälkeen Kumu ajautui konkurssiin joulukuussa 1992. Tammikuussa 1993 perustetulle uudelle seuralle FC Kumulle ei myönnetty Kumun sarjapaikkaa, vaan sen sai 2. divisioonasta nostettu Kontulan Urheilijat. FC Kumu jatkoi alemmilla sarjatasoilla kauteen 1996 saakka, jolloin se yhdistyi Voikkaan Pallo-Peikkojen kanssa ja muodosti FC Kuusankosken. Uusi seura on pelannut parhaimmillaan Ykkösessä kausina 2001–2004.Divisional Movements RSSSF. Viitattu 18.5.2008. FC Kuusankoski ajautui konkurssiin vuonna 2010. Vuonna 2015 paikalliset nuoret halusivat herättää Kumun miesjaoston henkiin, ja kaudella 2016 Kumu Edustus pelasi Kaakkois-Suomen Kutosta. Kaudeksi 2017 Kumu Edustus nousi Kaakkois-Suomen vitoseen ja kauden 2021 jälkeen Kumu Edustus nousi Kaakkois-Suomen neloseen. Kumun kotikenttä oli Kuusankosken urheilupuisto ja sen yleisöennätys on 3 269 kaudelta 1990 ottelusta Valkeakosken Hakaa vastaan. Kumun junioritoiminta eriytettiin ennen pääseuran lopettamista vuonna 1992 omaksi seurakseen, Kumu Junior Teamiksi (Kumu JT). Suomen kielen sana ”kumu”, josta seuran nimi tuli, tarkoittaa kaukaa kuuluvaa voimakasta ääntä.Mikä Kumu JT Kumu JT. Viitattu 18.5.2008. == Lähteet == == Aiheesta muualla == * Kumu Junior Teamin sivusto Luokka:Kouvolalaiset urheiluseurat Luokka:Suomalaiset jalkapalloseurat Luokka:Kuusankoski Luokka:Vuonna 1964 perustetut urheiluseurat
Claudia Karvan

Claudia Karvan (s. 19. toukokuuta 1972 Sydney, New South Wales) on australialainen näyttelijä, joka on tehnyt rooleja televisiossa ja elokuvissa. Hänet tunnetaan muiden muassa televisiosarjoissa The Secret Life of Us ja Love My Way, mutta myös elokuvissa kuten Daybreakers (2009). Karvan on voittanut Australian elokuvainstituutin palkinnon useita kertoja, ensimmäisen kerran hän voitti sen vuonna 1987 paras naispääosa sivuroolista. == Lähteet == == Aiheesta muualla == * Karvan, Claudia Karvan, Claudia Karvan, Claudia
Ikast-Branden kunta

Ikast-Brande on Keski-Jyllannin alueella Tanskassa sijaitseva kunta. Vuoden 2012 alussa kunnassa oli 41 385 asukasta, ja sen pinta-ala oli 733,5 neliökilometriä. Kunnan keskustaajama on nimeltään Ikast. Kunta syntyi 1. tammikuuta 2007 Tanskan kuntauudistuksen seurauksena, jolloin entiset Branden, Ikastin ja Nørre-Sneden kunnat yhdistyivät. ==Lähteet== ==Aiheesta muualla== * Ikast-Branden kunnan kotisivut Luokka:Keski-Jyllannin kunnat
Venetsian kieli

Venetsian kieli (omakielinen nimi vèneto, ) on romaaninen kieli, jota puhuu noin kaksi miljoonaa asukasta Pohjois-Italiassa Veneton ja Friuli-Venezia Giulian alueella sekä Istrian slovenialaisessa ja kroatialaisessa osassa. Euroopan ulkopuolella kieltä puhutaan myös Rio Grande do Sulin osavaltiossa Brasiliassa. 28\. maaliskuuta 2007 alkaen venetsian kieli on virallisesti tunnustettu laissa "tutela e valorizzazione della lingua e della cultura veneta", jonka on hyväksynyt Veneton neuvosto. Kieli on myös kirjallisessa käytössä, mutta virallista oikeinkirjoitusstandardia ei vielä ole. pienoiskuva|Venetsiankielinen kyltti Venetsian katsotaan jakautuvan viiteen eri murteeseen, jotka sijoittuvat Venetsian kaupungin ulkopuolelle. == Fonologia == === Vokaalit === Etinen Keskinen Takainen Suppea i u Puolisuppea e o Puoliavoin ɛ ɔ Avoin a Lähde: === Konsonantit === Bilabiaali Dentaali Alveolaari Postalveolaari Palataali Velaari Nasaali m n ɲ ŋ Klusiili b d ɟ g Affrikaatta dz ʤ Frikatiivi v ð z ʒ Puolivokaali w l ʎ j Tremulantti r Lähde: ==Lähteet== ==Aiheesta muualla== * Gramaticaveneta.com Venetsian kielen kielioppi Luokka:Romaaniset kielet Luokka:Italian kielet
Robert Darwin

Dr Robert Waring Darwin (30. toukokuuta 1766 - 13. marraskuuta 1848) oli shrewsburylainen lääkäri, joka tunnetaan parhaiten luonnontieteilijä Charles Darwinin isänä. Darwin syntyi Lichfieldissä vuonna 1766. Hänen vanhempansa olivat Erasmus Darwin ja tämän ensimmäinen vaimo Mary Howard. Hänet sai nimensä enonsa mukaan, joka oli poikamies Robert Waring Darwin of Elston (1724-1816). Hänen äitinsä kuoli vuonna 1770, ja kotiopettaja Mary Parker palkattiin pitämään hänestä huolta. Myöhemmin Marysta tuli Erasmuksen rakastajatar, ja hän synnytti tälle kaksi avioliiton ulkopuolista lasta. 18\. huhtikuuta 1796 hän meni naimisiin Susannah Wedgwoodin kanssa, joka oli keraamikko Josiah Wedgwoodin tytär. He saivat kuusi lasta. Darwin opiskeli lääketiedettä Leidenin yliopistossa ja suoritti tutkintonsa Edinburghin yliopistossa 1786 vain 20-vuotiaana. Edinburghissa hän opiskeli useiden johtavien tiedemiesten, kuten John Walkerin alaisuudessa. Hän arvosti Edinburghissa saamaansa kokemusta niin paljon, että lähetti poikansa Charlesin opiskelemaan sinne. == Aiheesta muualla == * http://darwin.baruch.cuny.edu/biography/shrewsbury/rdarwin.html Luokka:Englantilaiset lääkärit Luokka:Royal Societyn jäsenet Luokka:Vuonna 1766 syntyneet Luokka:Vuonna 1848 kuolleet
Willy Brandts park

Willy Brandts park on saksalaisen Willy Brandtin mukaan nimetty puisto Hammarbyhöjdenin kaupunginosassa Tukholmassa. Puisto sai nimensä vuonna 1997. Puisto sijaitsee Hammarbyhöjdenin metroaseman lähistöllä Finn Malmgrens vägenin ja Ulricehamnsvägenin risteyksessä. Puistoon pystytetyn Willy Brandtin patsaan on tehnyt Rainer Fetting. Se on lahja Ruotsin sosialidemokraattiselta puolueelta. Luokka:Tukholman puistot
Roger Kumble

Roger Kumble (s. 28. toukokuuta 1966) on yhdysvaltalainen elokuvaohjaaja ja -käsikirjoittaja. Hänen töitään ovat Julmia aikeita (1999), Julmia aikeita 2 (2000), Radalla (2002) ja Vain ystäviä (2005). == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1966 syntyneet Luokka:Elävät henkilöt
Isabel Conner

Isabel Rosanne Conner Riley (s. 15. huhtikuuta 1997) on yhdysvaltalainen näyttelijä. Hän esiintyi Jodie DeFeon roolissa kauhuelokuvassa Amityville Horror (2005). == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1997 syntyneet Luokka:Elävät henkilöt
Kiertoratamanööveri

Kiertoratamanööveri () on avaruustoiminnassa toimenpide, jossa avaruusalus käyttää propulsiojärjestelmäänsä kiertoratansa muuttamiseen. Avaruudessa kaukana Maasta, esimerkiksi Auringon kiertoradalla, olevan aluksen vastaavaa toimea nimitetään syvän avaruuden -manööveriksi (. == Impulssimanööveri == Impulssimanööveri () on toimenpide, jossa aluksen nopeus muuttuu lähes välittömästi. Koska kaikilla aluksilla on massaa, ei muutos oikeasti tapahdu välittömästi. Mutta useimpien avaruuslentojen suunnitteluvaiheessa suunnittelijat approksimoivat aiotut kiertoratamuutokset impulsiivisiksi. Tämä vähentää huomattavasti oikean siirtymän löytämisen vaikeutta. Välittömiä muutoksia nopeudessa kutsutaan nimellä delta-v (\Delta\mathbf{v}\,). Kokonaisdelta-v:tä kaikille lennon manöövereille nimitetään delta-v -budjetiksi. Hyvällä delta-v -budjetin approksimaatiolla suunnittelijat voivat arvioida aluksen ajoaineen tarpeen. Tällaiset approksimaatiot ovat kaikkein hyödyllisimpiä, kun käytetään työntövoimana lyhyitä purkauksia. Äärelliset manööverit kuten edellä mainitut ovat mahdollisia korkean työntövoima/massa -suhteen propulsiojärjestelmillä, kuten kemiallisilla raketeilla. Kuitenkin myös pitkille purkauksille impulssimanööveri approksimaatiot ovat hyvin tarkkoja Maan ilmakehän ulkopuolella. ==Ei-impulssimanööveri== Pienen työntövoiman käyttämistä pitkän aikaa kutsutaan ei-impulssimanööveriksi, vaikkakin kaikki työntövoima synnyttää impulssia. Ne ovat vähemmän tehokkaita sillä suuri osa energiasta voi kulua Oberthin ilmiöön ja muihin ilmiöihin. Tällaiset manööverit ovat kuitenkin ainoa vaihtoehto haluttaessa matala laukaisumassa ja siten suuri ominaisimpulssi mutta käytetään matalan työntövoima/massa -suhteen propulsiojärjestelmää, kuten ionimoottoria. ==Äärellinen purkaus-manööveri== Tietyt avaruuslennot kuten sellaiset, joissa tehdään ohilento, vaativat tarkan mallin lentoradoista. Äärellisten purkausten laskeminen vaatii yksityiskohtaisen mallin avaruusaluksesta ja sen suihkuttimista (). Tärkeimmät yksityiskohdat ovat massa, massakeskipiste, hitausmomentti, suihkuttimien sijainti, suihkuttimien suuntaukset, suihkuttimien suihkujen muodot, ominaisimpulssi, suihkuttimien painopisteiden siirtymiset ja ajoaineen kulutus. Luokka:Astrodynamiikka
Tantolunden

Tantolunden on puisto Södermalmin kaupunginosassa Tukholmassa. Puistossa järjestettiin vuonna 2008 homo- ja biseksuaaliyhteisön organisoima Stockholm Pride -tapahtuma. Tantolundenissa on siirtolapuutarhoita pienine mökkeineen, uimaranta, minigolf, sekä muutamia ravintoloita. Luokka:Tukholman puistot
Suomen Musiikki

Suomen Musiikki (KHY Suomen Musiikki Oy) on vuonna 2005 Kari Hynnisen perustama suomalainen levy-yhtiö. Sen toimitilat sijaitsevat Hermannissa Helsingissä. == Suomen Musiikin yhtyeet ja artistit == * Aiyekooto & Afrobeat International * Brian & Helvetin Peruna * Dalindéo * Egotrippi * Eini * Ertsi * Jukka Poika * Katri Ylander * Lighthouse Project * Matka maailman ympäri *Nomi * Pelle Miljoona United * Puppa J * Raappana * Sleep Of Monsters * Superfjord * Värttinä == Aiemmin yhtiölle levyttäneitä == *45 Degree Woman *Amberian Dawn *The Crash *Dingo *Eternal Tears of Sorrow *Fork *Hay And Stone *Indica *John McGregor *Koivuniemen Herrat *Lama *Liljan Loisto *Linda Vink *Manna *Norther *Posteljoona & Ystävät *Poutatorvi *Reino & The Rhinos *Sallan ja Miron matka maailman ympäri *Samae Koskinen *Siiri Nordin *Tacere *The Millioners *Starflower *Vanilla == Lähteet == Luokka:Suomalaiset levy-yhtiöt Luokka:Suomalaiset musiikkikustantamot
FC Oulu

FC Oulu oli suomalainen jalkapalloseura. Seura perustettiin vuonna 1992 Veikkausliigan OTP:n ja I divisioonassa pelanneen OLS:n yhdistymisen tuloksena. Päävalmentajaksi uuteen fuusioseuraan tuli Heikki Suhonen Turusta. Seuran paras sijoitus oli kaudella 1992 saavutettu 11. sija Veikkausliigassa, vaikkakin kauden lopuksi joukkue putosi karsinnoissa Finnairin Palloilijoiden pudottamina I divisioonaan. Joukkueen pelipaita oli punakeltainen pystyraita.Sanomalehti Kaleva: Yksitoista nousun vuotta, Lauantai, lokakuun 17. päivänä 2009, s. 21. Kaudelle 1993 Juha Malinen palasi kotikaupunkiinsa aloittaen FC Oulun päävalmentajana nostaen joukkueen Veikkausliigaan kaudeksi 1994. Jani Pylkäs, Marko Harju ja vikkeläkinttuinen Rauli Turunen heiluttivat maaliverkkoa hanakimmin vastaten kahdesta kolmasosasta FC Oulun kauden maaleista. Puolustuksen peliä ohjaili Ukrainasta hankittu Andrei Telesnenko. Kaudeksi 1994 Malinen siirtyi Turkuun TPS:n valmentajaksi ottaen Pylkäksen mukaansa. Harju puolestaan siirtyi Kajaanin Hakaan. 1994 valmentajaksi tuli oululainen Timo Salmi. Kauden 1994 jälkeen FC Oulu putosi toistamiseen Ykköseen ja kaatui velkoihinsa tehden konkurssin. FC Oulun lopettamisen jälkeen perustettu Oulun Jalkapalloklubi sai seuran farmijoukkueen FC 1991:n paikan kaudeksi 1995 Kakkosessa. Oulun Jalkapalloklubi muutti nimensä takaisin OTP:ksi vuonna 1996. ==Lähteet== Luokka:Entiset suomalaiset jalkapalloseurat Luokka:Oululaiset urheiluseurat
Stephen Dorff

Stephen Dorff (s. 29. heinäkuuta 1973 Atlanta, Georgia) on yhdysvaltalainen näyttelijä. Dorff on nähty useissa tunnetuissa elokuvissa, joiden joukossa ovat Paholaisen portti (1987), Backbeat (1993), I Shot Andy Warhol (1996), Blade (1998), Cecil B. DeMented (2000), Cold Creek Manor (2003), .45 (2006), Botched (2007), Public Enemies (2009), The Iceman (2012) ja Leatherface (2017). Hän on esiintynyt myös musiikkivideoilla. == Aiheesta muualla == * Luokka:Yhdysvaltalaiset näyttelijät Luokka:Vuonna 1973 syntyneet Luokka:Elävät henkilöt Luokka:Yhdysvaltalaiset lapsinäyttelijät
Manuel Scorza

Manuel Scorza (7. syyskuuta 1928 Lima, Peru – 27. marraskuuta 1983 Madrid, EspanjaScorza, Manuel, Kirjasampo, viitattu 10.1.2021) oli perulainen kirjailija, runoilija ja poliittinen aktivisti. Hän joutui maanpakoon Manuel Odrían hallinnon aikana. Hänen tuotannostaan on suomennettu Hiljainen sota -sarjan kolme osaa (1974, 1976 ja 1978) ja viimeiseksi jäänyt teos, Liikkumaton tanssi 1985. Hiljainen sota -sarjan osia El Jinete Insomne (1977) ja La Tumba del Relámpago (1979) ei ole suomennettu. Scorza asui maanpakolaisena ensin 1950-luvulla Meksikossa, jossa hän aloitti kirjailijantyönsä, ja sittemmin Ranskassa. Hänen romaaninsa noudattavat perinteisen eteläamerikkalaisen kirjallisuuden tyyliä, jossa yhdistyvät fantasia, myytit ja yhteiskunnan kritiikki. Scorza kuoli lentokone- onnettomuudessa Aviancan lennolla Frankfurtista Pariisin kautta, kun Madridin Barajasin lentoasemalle laskeutuva lentokone lensi liian matalalla ja törmäsi kukkulaan. Onnettomuudessa kuoli 181 ihmistä 192:sta. Samassa lentokoneessa olivat myös uruguaylainen kriitikko Ángel Rama, argentiinalainen taidekriitikko Marta Traba ja meksikolainen kirjailija Jorge Ibargüengoitia. Famous People Who Died in Aviation Accidents: 1980s, Planecrashinfo.com, viitattu 10.9.2021 == Teokset == * Las Imprecaciones (1955) * Los adioses (1959) * Desengaños del mago (1961) * Poesía amorosa (1963) * Redoble por Rancas (1970) (suom. Rummunlyöntejä Rancasin puolesta) * El vals de los reptiles (1970) * Poesía incompleta (1970) * Historia de Garabombo el Invisible, o, Garabombo, el invisible (1972) (suom. Garabombo, näkymätön mies) * El Jinete Insomne (1977) * Cantar de Agapito Robles (1977) (suom. Agapito Rolesin kirjava viitta) * La Tumba del Relámpago (1979) * La danza inmóvil (1983) (suom. Liikkumaton tanssi) ===Suomennetut teokset=== * Rummunlyöntejä Rancasin puolesta (Redoble por Rancas), suom. Matti Rossi, Gummerus, 1974, Hiljainen sota, osa 1 ISBN 951-20-0942-0 * Garabombo, näkymätön mies (Historia de Garabombo, el invisible), suom. Matti Rossi, Gummerus, 1976, Hiljainen sota, osa 2 ISBN 951-20-0942-0 * Agapito Rolesin kirjava viitta (Cantar de Agapito Robles), suom. Matti Rossi, Gummerus, 1978, Hiljainen sota, osa 3. ISBN 951-20-1584-6 * Liikkumaton tanssi (La danza inmóvil), suom. Jyrki Lappi- Seppälä, Gummerus 1985 ISBN 951-20-2579-5 Sarja: Lukijan valiokirjasto ==Lähteet== Luokka:Perulaiset kirjailijat Luokka:Perulaiset runoilijat Luokka:Vuonna 1928 syntyneet Luokka:Vuonna 1983 kuolleet Luokka:Lento- onnettomuudessa kuolleet
Aisha Tyler

Aisha Naomi Tyler (s. 18. syyskuuta 1970 San Francisco) on yhdysvaltalainen näyttelijä, ohjaaja ja koomikko. Tyler syntyi 18. syyskuuta 1970 San Franciscossa. Tylerin vanhemmat erosivat kun hän oli 10-vuotias. Tylerin isä, Jim Tyler kasvatti Tylerin ja hänen siskonsa, Ferin. Tyler opiskeli Dartmouth Collegessa. Hänen pääaineensa oli politiikan tutkimus. Afroamerikkalainen Tyler on esiintynyt vakituisissa rooleissa muiden muassa televisiosarjoissa Frendit, CSI, 24, Criminal Minds – FBI-tutkijat ja Aavekuiskaaja. Lisäksi hän on tehnyt useita vierailevia esiintymisiä. Hän toimi juontajana yhdeksännellä kaudella yhdysvaltain versiossa Whose Line Is It Anyway? -televisio- ohjelmassa. Tyler tunnetaan myös elokuvista, joiden joukossa on .45 (2006). == Aiheesta muualla == * Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Kapi

thumb|Koiran syyhypunkki Kapi on eläinten tauti, jota aiheuttaa syyhypunkki (Sarcoptes scabiei). Kapia esiintyy eniten koirilla, ketuilla ja sioilla; syyhypunkista on omat alalajinsa näille eläinlajeille (var. canis, var. vulpis ja var.suis), mutta kettujen kapi voi aiheuttaa oireita myös koirille.Orion Ihmisille syyhyä aiheuttava punkki on taas Sarcoptes scabiei var. hominis, joka on vakavampi kuin koirien kapin aiheuttava syyhypunkki. Villieläinten kapi voi tarttua ihmisiinkin. Sikakapi on lääkityksillä saatu poistetuksi monista jalostussikaloista. Sarcoptes-punkit voivat satunnaisesti tarttua muihinkin eläinlajeihin, mikäli eläinkontaktit ovat läheiset. Kapin yleisin oire on voimakas kutina. Ensin iholla on pieniä pisteitä, jotka voi nähdä koiran vatsan alla, missä karva ei ole tiellä. Myöhemmin koira raapii ihonsa rikki, karvat lähtevät ja iho paksuuntuu ja tummuu.Länsirannikon eläinklinikka , Kirsi Kentala == Lähteet == == Aiheesta muualla == * Vetcare *Kapi – Ruokavirasto *Terveyskirjasto (Duodecim) - https://www.terveyskirjasto.fi/dlk00507 Luokka:Koirien loistaudit Luokka:Eläinten loistaudit Luokka:Sikojen tartuntataudit Luokka:Seulonnan keskeiset artikkelit
Vincent Laresca

Vincent Laresca (s. 21. tammikuuta 1974) on yhdysvaltalainen näyttelijä, joka on esiintynyt elokuvissa sekä tv-sarjoissa 24 ja Shade of Blue. == Aiheesta muualla == * Luokka:Yhdysvaltalaiset näyttelijät Luokka:Vuonna 1974 syntyneet Luokka:Elävät henkilöt
Virojoki

Virojoki on kylä ja Virolahden kunnan keskustaajama Kymenlaakson maakunnassa. Virojoki sijaitsee Suomenlahden Virolahden merenlahden rannalla valtatien 7 kupeessa. Virojoelta on noin seitsemän kilometriä Vaalimaalle ja noin 30 kilometriä Haminaan. Toiseksi lähin kaupunki on Kotka (etäisyys noin 54 km). ==Lähteet== == Aiheesta muualla == *Virolahden kunnan kotisivut Luokka:Virolahden kylät Luokka:Kymenlaakson maakunnan taajamat Luokka:Suomen kuntakeskukset
Christa Denton

Christa Denton (s. 1972) on yhdysvaltalainen näyttelijä. Hän oli tunnettu 1980-luvulla, jolloin hänet nähtiin muun muassa elokuvassa Paholaisen portti (1987). Hän esittää siinä Glenin (Dorff) sisaren Alin roolin. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1972 syntyneet Luokka:Elävät henkilöt
Volgoneft-luokan jokitankkialukset

Alusteknisiä tietoja Alusteknisiä tietoja Rakennettu: -Projekti 550 1?–52?* -Projekti 550A 101–165 -Projekti 558 53–75?* -Projekti 630 166–170 ja 171?–174? -Projekti 1577 203–270 1962–1979 1962– 1971–1982 1967– 1984– 1969–1979 Uppouma: tonnia Pituus: , m Leveys: m Syväys: , m Moottoriteho: hv Nopeus: solmua Miehistö: Kuljetuskyky Kuljetuskyky Kuollut paino (tonneja) > Bruttovetoisuus > Kehitys Kehitys Aikaisempi luokka Seuraava luokka Kaspia-luokka Seuraava luokka Projekti RST22 "Novaja Volgoneft-luokka Volgoneft-luokan jokitankkialukset olivat neuvostoliittolainen alustyyppi, kantavuudeltaan noin 4 000 tonnia. Niillä kuljetetaan edelleen Itsenäisten valtioiden yhteisössä nestemäisiä tuotteita pitkin jokia ja rannikkoja. Volgoneft-jokitankkialusten seuraava luokka ovat Kaspia-luokan jokitankkialukset. Alustyypit jakautuvat kuuteen alaluokkaan: projekti 550-, -550A-, -558-, -630- ja -1577-luokan tyyppeihin. Merkittävin varustamo, joka käyttää alustyyppiä, on OAO Volgotanker. Sillä oli vuoden 2005 alussa 201 alusta pelkästään Volga- ja Kama-joilla. == Volgan-Kama-joen tankkialukset 2005 == * Volgotanker, 201 alusta, 885 000 DWT * Palmali, 43 alusta, 202 000 DWT * Vision Flot, 28 alusta, 100 DWT * Navigator, 14 alusta, 67 000 DWT * V. F. Tanker, 11 alusta, 53 000 DWT * BEST, 8 alusta, 39 000 DWT * muut varustamot, 25 alusta, 97 000 DWT * yhteensä 330 alusta, 1 443 000 DWT (lähde: OOO Volgotanker AMC, 1.1.2005) == Onnettomuuksia == * 139 | 212 https://www.youtube.com/watch?v=Tnubfpab1gs | 248 | 263 == Venäjän jokilaivarekisterin Volgoneft-jokitankkialuksia== === Projekti 550A -luokan jokitankkialukset === * 110 | 127 | 133 | 147 | 165 === Projekti 630 -luokan jokitankkialukset === * 166 | 168 | 169 | 170 | 202 === Projekti 1577 -luokan jokitankkialukset === ==== Volgotanker ==== :Katso myös: Projekti 1577 -luokan jokitankkialukset 220 Mehanik Semiglasov | 221 Mehanik Voronkov | 225 Mehanik I. Ja. Ražev | 244 Grigori Bugrov | 246 | 252 | 256 | 263 | 268 | 301 == Lähteet == == Aiheesta muualla == * Morskie vesti: Непобежденный штормом * luettelo aluksista Luokka:Volgoneft-luokan jokitankkialukset en:Volgotanker
Thomas Abbt

Thomas Abbt (25. marraskuuta 1738 Ulm – 3. marraskuuta 1766 Bückeburg) oli valistuksen ajan saksalainen kirjailija, matemaatikko ja filosofi. == Elämä == Abbt syntyi peruukintekijöiden pojaksi. Hän opiskeli Hallen yliopistossa filosofiaa ja matematiikkaa saaden vuonna 1758 maisterin paperit. Vuonna 1760 hänestä tuli filosofian professori Frankfurt an der Oderin yliopistoon, jossa ollessaan hän kirjoitti vuonna 1761 kuuluisimman teoksensa, Vom Tode für's Vaterlandin. Syksyllä 1761 hän otti vastaan matematiikan professorin arvon Rintelnin yliopistossa. Vuodesta 1761 vuoteen 1762 hän opetti myös molempia aineita Berliinin yliopistossa. Vom Tode für's Vaterland oli erittäin patrioottinen teos, joka kertoo Fredrik II:n tappiosta Kunersdorfissa. Se myös sai kuuluisien Literaturbriefen () kirjoittajien huomion, jonka alkuunpanijana oli Gotthold Ephraim Lessing. Hän kirjoitti suuria määriä historiallisia, poliittisia, esteettisiä ja filosofisia esseitä. Abbt oli Lessingin suuri ihannoija ja jatkoi tämän opettavaista, proosamaista kirjoitustyyliään. Ollessaan Berliinissä Abbt tutustui Christoph Friedrich Nicolaihin, jonka Berliinin keskiviikkoseuraan hän pian liittyi. Hän ystävystyi myös Moses Mendelssohnin kanssa. Peitenimellä B Abbt otti osaa Briefe, die neueste Litteratur betreffendin kirjoittamiseen, jonka 24 osaa julkaistiin Berliinissä vuosien 1733 ja 1765 välissä. Kotimatkallaan lähes vuoden kestäneeltä matkaltaan Ranskaan Abbt poikkesi Ferneysta Geneveen, jossa hän tapasi Voltairen. Vuonna 1765 Abbtille tarjottiin sekä professorin virkaa Marburgin yliopistossa että Schaumburg-Lippen hovineuvoston jäsenyyttä. Hän otti vastaan jälkimmäisen, vaikka hän olikin jo valmiiksi Marburgin yliopiston matematiikan professori ja Hallen yliopiston filosofian professori. 3\. marraskuuta 1766 Abbt kuoli vain 27 vuoden ikäisenä Bückeburgissa suolistosairauteen. Johann Gottfried Herder kirjoitti, että "hän kuoli Saksalle ja kielellensä liian aikaisin". == Teoksia == * Correspondenzen mit Mendelssohn und Nicolai * Gedanken von der Einrichtung der ersten Studien eines jungen Herrn von Stand (1765) * Fragmente der portugiesischen Geschichte * Über die Freundschaften der Frauenzimmer * Untersuchung, ob Gott selbst Moses begraben habe (EA 1757) * Vom Einflusse des Schönen auf die strengeren Wissenschaften * Vom Tode für das Vaterland (EA 1761) * Vom Verdienste (EA 1765) * Von der Gewißheit in sinnlichen, theoretischen und moralischen Wahrheiten Luokka:Saksalaiset kirjailijat Luokka:Saksalaiset filosofit Luokka:Saksalaiset matemaatikot Luokka:Vuonna 1738 syntyneet Luokka:Vuonna 1766 kuolleet
Tibor Takács

Tibor Takács (s. 11. syyskuuta 1954 Budapest, Unkari) on unkarilaissyntyinen ohjaaja-, käsikirjoittaja- ja elokuvatuottaja. Hänet muistetaan ennen kaikkea 1980-luvun kauhuelokuvaklassikosta Paholaisen portti (1987), jonka myötä näyttelijä Stephen Dorff nousi kansainväliseen maineeseen. Takács ohjasi elokuvalleen myös jatko-osan vuonna 1992. == Lähteet == == Aiheesta muualla == * * Luokka:Unkarilaiset elokuvaohjaajat Luokka:Vuonna 1954 syntyneet Luokka:Elävät henkilöt
Shrewsbury School

Shrewsbury school (viralliselta nimeltään King Edward VI Grammar School, Shrewsbury) on Yhdistyneessä kuningaskunnassa sijaitseva yksityinen koulu. Tarkemmin se sijaitsee Shrewsburyssä, Shropshiren kreivikunnassa. Shrewsbury School perustettiin vuonna 1552, jolloin se oli vielä 13–18-vuotiaille pojille tarkoitettu sisäoppilaitos. Public Schools Act 1868 -lain myötä siitä tuli yksi maan yhdeksästä alkuperäisestä public schoolseista. Koulu on myös Headmasters' and Headmistresses' Conferencen jäsen. Vuosittain koulun aloittaa noin 690 poikaa, vuoden 2008 syyskuussa ensimmäiset tytöt pääsivät aloittamaan opiskelun koulun lukiossa (). Koulua ovat käyneet muun muassa kuuluisa luonnontieteilijä Charles Darwin, runoilija Sir Philip Sidney, tähtitieteilijä Martin Rees, Monty Python -huumoriryhmittymästä tuttu Michael Palin, ja Private Eye -lehden perustajat Richard Ingrams ja William Rushton. == Aiheesta muualla == *Koulun verkkosivut Luokka:Englannin koulutus Luokka:Brittiläiset oppilaitokset Luokka:Shropshire
Louis Tripp

Louis Tripp (s. 3. helmikuuta 1974) on yhdysvaltalainen näyttelijä. Hän on esiintynyt muiden muassa elokuvissa Paholaisen portti (1987) ja Detroit Rock City (1999). Hänet nähtiin myös Paholaisen portin jatko-osassa (1992). == Aiheesta muualla == * Luokka:Yhdysvaltalaiset näyttelijät Luokka:Vuonna 1974 syntyneet Luokka:Elävät henkilöt
Volgoneft-139

Volgoneft-139 oli vuonna 1978 rakennettu neuvostoliittolaisvalmisteinen Volgoneft-luokan jokitankkialus, joka 11. marraskuuta 2007 repesi kahtia kovassa merenkäynnissä Mustanmeren ja Asovanmeren välisessä Kertšinsalmessa. Alus oli rakennettu vuonna 1978, ja se oli rekisteröity Astrahaniin. Aluksen omistaja oli Volgotanker, ja se kuului Projekti 550A-luokan Volgoneft- jokitankkialuksiin. Katkenneen aluksen lastina oli 4 077 tonnia raskasta polttoöljyä, josta 1 200 - 2 000 tonnia valui mereen ja loput onnistuttiin pumppaamaan toiseen alukseen. Kaikki 13 miehistön jäsentä onnistuttiin pelastamaan. Samaan aikaan upposi myös kolme muuta alusta: Volnogorsk, Nahitševa ja Kovel. Öljy saastutti Venäjän ja Ukrainan rannikkoa 250 km:n matkalta. ==Lähteet== *VOLGONEFT 139. Danish maritime authority. *Myrsky tuhosi laivoja Mustallamerellä tuloksena ympäristökatastrofi . Helsingin Sanomat 11.11.2007 *Катастрофа в Азово-Черноморском регионе. riverfleet.ru Luokka:Volgoneft-luokan jokitankkialukset Luokka:Öljyonnettomuudet
Innanen

Innanen on suomalainen sukunimi, joka on muun muassa seuraavilla henkilöillä: *Elina Innanen (s. 1986), puutarhuri-floristi, ruokablogi Chicochilin pitäjä *Jouko Innanen (1952–2019), pilapiirtäjä *Kimmo Innanen (1937–2011), tähtitieteilijä *Martti Innanen (1931–2014), muusikko, taidemaalari *Mikko Innanen (s. 1967), urheiluselostaja *Mikko Innanen (s. 1978), saksofonisti *Mikko Innanen (s. 1982), jalkapalloilija *Petra Innanen (s. 1970), taidemaalari *Taru Innanen, taidegraafikko *Timo Innanen (s. 1984), urheilutoimittaja. ==Nimen muita merkityksiä== * 3497 Innanen, asteroidi
Kumu

Kumu tarkoittaa seuraavia asioita: * Kumu, taidemuseo Tallinnassa * Kulttuurien museo, museo Helsingissä * Kumu Drums, suomalainen soitinvalmistaja * Kuusankosken Kumu, suomalainen jalkapalloseura * Kumu- Honua, hahmo havaijilaisessa mytologiassa.
Volgoneft-263

Volgoneft-263 on neuvostoliittolainen Volgoneft-luokan jokitankkialus, joka on rakennettu 23. kesäkuuta 1978. 133 metriä pitkä alus on rekisteröity Astrahaniin. 14. toukokuuta 1990 alukselta pääsi valumaan 800 tonnia öljyä Ruotsin aluevesille. Alus kuuluu 1577-luokan aluksiin. Sen omisti Volgotanker- varustamo. ==Lähteet== * Räddningsverkets bibliotek ==Aiheesta muualla== * Vesseltracker Luokka:Volgoneft-luokan jokitankkialukset Luokka:Öljyonnettomuudet
Josh White

Joshua Daniel ”Josh” White (11. helmikuuta 1914 Greenville, Etelä- CarolinaWhiten syntymätodistuksessa Greenvillen oikeustalolla on tämä syntymäpäivä – 5. syyskuuta 1969 Manhasset, New York) oli yhdysvaltalainen laulaja-lauluntekijä, kitaristi, näyttelijä ja ihmisoikeusaktivisti. 1920-luvulla Josh White kiersi Yhdysvaltoja yhdessä sokeiden katumuusikoiden kuten Blind Lemon Jeffersonin, Blind Blaken ja Blind Joe Taggertin kanssa. Vuonna 1927 White saapui Blind Joe Taggertin kanssa Chicagoon ja Paramount Recordsin Mayo Williams huomasi Whiten kyvyt ja alkoi käyttää häntä sessiokitaristina. Whiten ensimmäinen oma levytys Paramountille oli yhdessä Taggertin kanssa esitetty ”Scandalous and a Shame”. Whitesta tuli blues- ja gospel-tähti 1930-luvulla, jolloin hän levytti kappaleita kuten ”Jesus Gonna Make Up My Dying Bed” (Led Zeppelin versioi kappaleen nimellä ”In My Time of Dying” vuonna 1975), ”Blood Red River”, ”Low Cotton”, ”Lay Some Flowers On My Grave” (josta on useita cover-versioita), ”Lord I Want to Die Easy” (useita cover-versioita), ”Paul & Silas Bound In Jail”, ”Black Man”, ja ”Silicosis is Killing Me”. Tämä aikakausi päättyi onnettomuuteen helmikuussa 1936, jolloin White löi nyrkkinsä läpi lasioven ja sai siihen kuolion. 1940-luvulla White nousi suosioon New Yorkissa, jossa hän esiintyi yhdessä muun muassa Billie Holidaynhttp://www.elijahwald.com/josh.html ja Leadbellyn kanssa. Hänen suosituin kappaleensa ”One Meatball” oli ensimmäinen miljoonamyyntiin yltänyt afroamerikkalainen levytyshttp://www.esperstamps.org/aa47.htm . Vuonna 1941 White esiintyi Valkoisessa talossa ja oli Franklin ja Eleanor Rooseveltin ystävä. Tästä huolimatta vuonna 1950 White päätyi ”mccarthyismin” aikakaudella Red Channels -nimiselle mustalle listalle, johon oli kerätty artisteja, joita pidettiin kommunismin kannattajina. White kiersi Eurooppaa ja nousi 1960-luvun alun folkin nousun myötä yhdeksi Yhdysvaltain suosituimmista folklaulajista. 1960-luvulla Whiten terveys heikkeni ja hän kuoli 55-vuotiaana sydänleikkauksessa. Whiten poika on muusikko Josh White Jr. (s. 1940). 26. heinäkuuta 1998 Yhdysvaltain postilaitos julkaisi Josh Whiten kunniaksi 32-sentin arvoisen postimerkin. == Lähteet == == Kirjallisuutta == * Elijah Wald: Josh White: Society Blues (kirja Googlessa) == Aiheesta muualla == * * Kuvitettu diskografia Luokka:Yhdysvaltalaiset bluesmuusikot Luokka:Yhdysvaltalaiset folkmuusikot Luokka:Yhdysvaltalaiset kitaristit Luokka:Yhdysvaltalaiset näyttelijät Luokka:Vuonna 1914 syntyneet Luokka:Vuonna 1969 kuolleet
Domesday book

Domesday Book on Englannin vanhin maakirja eli rekisteri henkilöistä ja alueista 1000-luvulla. Se syntyi normannivalloituksen jälkeen vuonna 1086, kun Vilhelm Valloittaja halusi tietää, minkä arvoinen vallattu maa oli ilmeisesti voidakseen suunnitella verotuksen ja puolustuksen. Domesday Book perustuu vuonna 1086 tehtyyn väestönlaskentaan ja koostuu kahdesta kirjasta. Se kattaa koko silloisen Englannin ja sisältää tiedot maanomistajien maa-alueista, alustalaisten määristä, alueiden luonnonvaroista, rakennuksista yms. Kirja sisältää 13 418 paikannimeä, joista suurin osa on edelleen käytössä. Kirjassa on 413 sivua ja se on enimmäkseen latinankielinen. Kirja on erittäin tärkeä dokumentti normanniajan Englannista.http://www.domesdaybook.co.uk/faqs.html#1 Englannin kansallisarkisto julkaisi Domesday Bookin internetissä vuonna 2006.Independent == Lähteet == == Aiheesta muualla == *http://www.nationalarchives.gov.uk/domesday/default.htm Luokka:Rekisterit Luokka:Englannin keskiaika Luokka:Keskiajan tutkimus
Christopher Sabat

Christopher Robin Sabat (s. 22. huhtikuuta 1973 Washington DC, Yhdysvallat) on yhdysvaltalainen ääninäyttelijä, joka tunnetaan useiden Dragon Ball -aiheisten animesarjojen, elokuvien ja videopelien äänirooleistaan. ==Elämäkerta== Sabat syntyi huhtikuussa vuonna 1973 Washingtonin kaupungissa, josta hän muutti nuorena Texasiin. Sabat opiskeli Clear Creek high schoolissa League Cityssä, Texasissa, josta hän valmistui vuonna 1992. Sabat asuu Fort Worthissa, Texasissa yhdessä kihlattunsa kanssa. ===Ura=== Ääninäyttelijäksi animaatioihin Sabat päätyi vuonna 1999, kun hän koe-esiintyi FUNimationille Dragon Ball -animea varten. Sabat on myös maininnut suosikkihahmokseen Vegetan, joka on kuitenkin hänelle vaikea rooli ääninäyteltäväksi jatkuvan huutamisen vuoksi. Ensimmäisen sarjan jälkeen Sabat on työskennellyt enimmäkseen FUNimationille, jossa hän toimii myös ääniohjaajana. Ääninäytellessään Dragon Ball -sarjaa Sabat oli myös useissa Lupin the 3rd -aiheisissa spesiaalianimeissa Daisuke Jigenin äänenä vuosina 2002–2006. Vuodesta 2004 hän on ollut myös Fullmetal Alchemistissa mukana Alex Louis Armstrong roolissa ja pääsi myös näyttelemään Roronoa Zoroa One Piecessä sarjan mennessä vuonna 2007 ääninäyteltäväksi FUNimationille. Ennen animaatioita Sabat teki äänityötään radiomainoksille. ==Lähteet== ==Aiheesta muualla== * * Anime News Network * Voice Chasers * CrystalAcids * bebo.com * AnimeCons Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Ääniohjaajat Luokka:Vuonna 1973 syntyneet Luokka:Elävät henkilöt
Shakin maailmanmestaruusottelu 2000

Shakin maailmanmestaruusottelu 2000 järjestettiin 8. lokakuuta – 4. marraskuuta Lontoossa. Ottelussa vastakkain pelasivat hallitseva maailmanmestari Garri Kasparov ja haastaja Vladimir Kramnik. Ottelun voittaisi paras 16 pelistä, ja tasapelin sattuessa Kasparov säilyttäisi mestaruutensa. Vaikka Kasparov oli suuri ennakkosuosikki, Vladimir Kramnik varmisti mestaruuden itselleen voittaen kaksi peliä, pelaten 13 tasan ja häviämättä yhtäkään. Ottelu päättyi pisteisiin 8½–6½. Kramnikista tuli näin 14. shakin klassinen maailmanmestari. ==Pelit== Valkea Musta Päiväys Tulos Siirtoja Voittaja Tilanne Avaus Huomautuksia Viite 1 Kasparov Kramnik 8. lokakuuta 2000 ½–½ 25 ½–½ C67 espanjalainen peli 2 Kramnik Kasparov 10. lokakuuta 2000 1–0 40 Kramnik Kramnik johti 1½–½ D85 Grünfeldin puolustus Kramnik lanseerasi uutuuden Grünfeldin puolustuksessa, jota Kasparov ei enää käyttänyt tässä ottelussa. 3 Kasparov Kramnik 12. lokakuuta 2000 ½–½ 53 Kramnik johti 2–1 C67 espanjalainen peli 4 Kramnik Kasparov 14. lokakuuta 2000 ½–½ 74 Kramnik johti 2½–1½ D27 kuningatargambiitti 5 Kasparov Kramnik 15. lokakuuta 2000 ½–½ 24 Kramnik johti 3–2 A34 englantilainen avaus 6 Kramnik Kasparov 17. lokakuuta 2000 ½–½ 66 Kramnik johti 3½–2½ D27 kuningatargambiitti 7 Kasparov Kramnik 19. lokakuuta 2000 ½–½ 11 Kramnik johti 4–3 A32 englantilainen avaus 8 Kramnik Kasparov 21. lokakuuta 2000 ½–½ 38 Kramnik johti 4½–3½ E32 Nimzo-intialainen puolustus 9 Kasparov Kramnik 22. lokakuuta 2000 ½–½ 33 Kramnik johti 5–4 C67 espanjalainen peli 10 Kramnik Kasparov 24. lokakuuta 2000 1–0 25 Kramnik Kramnik johti 6–4 E54 Nimzo-intialainen puolustus 11 Kasparov Kramnik 26. lokakuuta 2000 ½–½ 41 Kramnik johti 6½–4½ C78 espanjalainen peli 12 Kramnik Kasparov 28. lokakuuta 2000 ½–½ 33 Kramnik johti 7–5 E55 Nimzo-intialainen puolustus 13 Kasparov Kramnik 29. lokakuuta 2000 ½–½ 14 Kramnik johti 7½–5½ C67 espanjalainen peli 14 Kramnik Kasparov 31. lokakuuta 2000 ½–½ 57 Kramnik johti 8–6 A30 englantilainen avaus 15 Kasparov Kramnik 2. marraskuuta 2000 ½–½ 38 Kramnik voitti 8½–6½ E05 katalonialainen avaus ==Katso myös== *Luettelo Kasparovin ja Kramnikin shakkipeleistä ==Lähteet== * Luokka:Shakin maailmanmestaruusottelut Luokka:Vuoden 2000 urheilu Maailmanmestaruus 2000 Luokka:Lontoon urheilu